  Туспуктэм: Григорий Фомин Майя Бывальцева 19-тӥ куартолэзе Удмуртиын укмысэтӥ классэз йылпумъясьёслэн экзаменъёссы кутскизы. Тодон-валанъёссэс эскерыны 16 сюрс 524 пиналъёс гожтӥськизы. Со сярысь Дышетонлэсь ӟечлыксэ дунъянъя улосвыл центр ивортӥз. 19-тӥ но 20-тӥ куартолэзе кунсьӧр кылъёсъя экзаменъёс ортчозы. Отчы пыриськыны куриськонъёс 994 адями сётӥз. Аттестат басьтон понна 9-тӥ классэз йылпумъясьёс экзаменъёсты кык тодметъя одно сётыны кулэ – ӟуч кылъя но математикая, эшшо кык тодметэз ас мылкыдъя быръёно вал. Тазалыксыя сюбегатэм луонлыкъёсын но сӧсыр пиналъёс ӟуч кылъя но математикая гинэ тодон-валанзэс эскерыны быгато. Ватсалом, кун экзаменъёсты сётон валтӥсь вакыт 9-тӥ пӧсьтолэзёзь мыноз, 4-9 пӧсьтолэзе резерв нуналъёс чакламын. Тодэ вайытом, 11-тӥ классэз йылпумъясьёслэн огъя кун экзаменъёссы 26-тӥ куартолэзе кутскозы. Нош 21-тӥ куартолэзе школаосын чингылиос бурпуметӥзэ жингыртозы. Тегъёс: Дышетон экзамен Ижкар Удмуртия  